Italiano: La Torre dei Coleotteri

L’emiro Fakreddin non vedeva volentieri il sole al tramonto; verso sera cominciava a sentire dei brividi sul collo e non era più tranquillo. Il diavolo, di nome Iblis, usciva da un buco nel muro della camera da letto, strisciava fino ai suoi piedi, sotto forma di un grosso ramarro, gli saliva su di una gamba, poi su di una spalla e iniziava a parlargli in un orecchio con quella lingua di serpente delle cose più brutte e luride che si possano immaginare. L’emiro Fakreddin aveva un debito grosso come una casa con il diavolo, gli era debitore della sua smisurata ricchezza, del denaro che gli aveva consentito di cominciare a costruire la torre che saliva al cielo, dalla cui altezza l’emiro avrebbe potuto vedere gli eserciti nemici di Gog e Magog che arrivavano, quando sarebbero entrati in guerra, secondo la profezia; da lassù l’emiro poteva dirigere la sorte della battaglia, e rimandare il giorno della sua fine, benché l’esito fosse già stabilito dal principio dei tempi; soprattutto, da quella torre l’emiro avrebbe potuto arrivare a toccare il cielo che, come tutti sanno, è fatto di zaffiro, e così – in altissime cave – impadronirsi della preziosa pietra, e infine minacciare gli angeli di guardia al Paradiso e lo stesso padrone del Cielo e di ogni cosa, Iddio onnipotente, e prendergli il posto; così gli aveva promesso il diavolo, che voleva vendicarsi di una certa caduta, che era stato costretto a fare, qualche migliaio di anni prima. E il diavolo ordinava all’emiro di fare quello e quello e quell’altro ancora; non è che tutte le volte gli dicesse di strangolare una delle sue mogli  o sgozzare uno dei suoi figli; anzi, molto spesso gli ordinava cose innocenti, come bere un bicchiere d’acqua fresca, o aprire una certa porta che a una cert’ora del giorno dà su di un giardino tutto fiori e fontane scintillanti d’acqua pulita, mentre ad un’altra ora, mette in un nascosto e cupo sotterraneo, così, senza una ragione precisa; ma era il fatto di dover ubbidire che non andava giù, all’emiro, di dovere stare a disposizione di un padrone. Questa volta, poi, Iblis, che tanti chiamano Shaitan, gli aveva comandato di salire sulla torre che sale al cielo e che tanti chiamano la Torre dei Coleotteri, poiché conteneva una moltitudine di nidi di coleotteri, soprattutto ai primi piani.

“Ma salirci sopra per che cosa fare?” aveva chiesto Fakreddin al diavolo. Niente, così, gli aveva risposto il ramarro, tanto per andare a prendere dell’aria, vai a fare un’esplorazione dei tuoi possedimenti e dei tuoi sudditi. Perché bisogna sapere che sulla torre, per tutta la sua lunghezza, che arrivava già molto in alto, oltre le nuvole, c’erano delle tribù beduine, che vi si erano stanziate e non scendevano quasi mai, ma vivevano là, e molte volte si facevano persino guerra tra di loro e anche gli operai che lavoravano lassù proprio in cima, per fare crescere sempre più la torre, ormai non scendevano più a terra, ma avevano condotto seco le loro famiglie e continuavano a costruire e invecchiavano in quel lavoro, una generazione dopo l’altra. E l’emiro aveva fatto le valigie e, in compagnia di due o tre dignitari,dei messaggeri, degli alfieri con le insegne e le bandiere, dei trombettieri che annunziavano il suo arrivo, aveva incominciato a salire verso la cima. Dopo avere camminato di buon passo per quindici giorni, ancora non si vedeva la fine, ma sporgendosi dalle feritoie della torre si vedeva un mare di nuvole là sotto, in basso. Il diavolo sulla spalla, sempre in forma di ramarro, ha detto: “La via che ci porta in cielo è lunga, giorno per giorno andiamo verso il nostro destino, ma la quantità di momenti che compongono la nostra vita non ha fine e può essere definita solo in senso negativo: non ha pace, non fa rumore, non ha forma, non ha colore, ma tutto le proviene dall’esterno. Ogni momento è senza fine, ma tutti assieme, quando è l’ora, finiscono, e solo per ricominciare. Simile al tempo è lo spazio, non finisce mai, ma d’improvviso ci ritroviamo che è finito per sempre, ma per ricominciare da un punto qualunque. A forza di andare, è come se fossimo già in cima, ma nello stesso tempo è come se fossimo ancora in fondo. E il fondo è uguale alla cima.” E mentre diceva così, dagli orizzonti del mondo cominciavano a salire gli eserciiti nemici di Gog e Magog. Così, forse per la prima volta nella sua vita, Fakreddin prese una decisione da solo e si buttò di sotto; volò per aria con gli abiti al vento, e prima che toccasse terra gli eserciti nemici avevano cancellato dal mondo la sua capitale, abbattuta la Torre, massacrati i suoi ministri, e la sua anima era all’inferno, dove era sempre stata, già prima di nascere, tanto che al posto della sua città, in un punto qualsiasi della sfera del tempo, si trovavano già i giardini di fiori e fontane lucenti d’acqua pulita, dove i bambini andavano a giocare.

Ligure: A Tore di Babòlli

L’emiro Fakreddin o no veddeiva voentea o sô a-o tramonto; verso seia o comensava sentindo di rigoî in sciô còllo e o no quëtava ciù. O diao, de nomme Iblis, o sciortiva d’inte un pertuso inta miagia da stançia da letto, o strisciava fin a-i seu pê, sotta forma de un gròsso lagheu, o ghe montava in sciâ gamba, dapeu in sce unna spalla e o se metteiva raxonandoghe inte unn’oegia con quella lengua da sagueggia de cöse de ciù brutte e sosse che se peu imaginâ. L’emiro Fakreddin o l’aiva un poffo gròsso comme unna cà, co-o diao, o gh’ea debitô da seu moscitæ stramesuâ, de palanche che gh’aivan permisso de comensâ à tiâ sciù a tore ch’a l’anava in çê, da-a quæ ertixe l’emiro o l’aviæ posciuo vedde i exerçiti  nemixi de Gògga e Magògga ch’arrivava, quande foïsan intræ in guæra, segondo a profeçia; de de là l’emiro o poeiva dirizze a sciòrte da battaggia, e tramandâ o giorno da seu fin, con tutto che l’exito o foïse za stabilio da-o prinçipio di tempi; soviatutto, da quella tore, l’emiro o l’avieiva posciuo arrivâ à toccâ o çê che, comme tutti san, o l’é fæto de saffiro, e coscì – inte de ertiscime cave – impadronîse da preçiosa pria, e in sciâ fin menassâ i angei de guardia a-o Pareiso e o mæximo baccan do çê e de tutte e cöse, o Segnô ch’o peu tutto, e piggiâghe o pòsto; coscì o gh’aiva promisso o diao, ch’o voeiva vengiâse de un çerto rubatton, ch’o l’ea stæto arrægou à fâ, quarche miggiæa de anni avanti. E o diao à l’emiro o ghe commandava de fâ quello e quell’atro e quell’atro ancon; ma no l’é che tutte e vòtte o ghe disse de strangoâ uña de seu moggê ò de taggiâ o còllo à un di seu figgi; ançi e ciù tante vòtte o ghe ordenava de cöse innoçente, comme beive un gòtto d’ægua fresca, ò arvî unna çerta pòrta che à unna çert’oa do giorno a dà in sce un giardin tutto scioe e fontañe schillente d’ægua netta, tanto che, à unn’atra oa, a mette inte un ascoso e luvego sotterraneo, coscì sensa unna raxon ciæa; ma o l’ea o fæto de dovei obedî ch’o ghe dava breiga, à l’emiro, de dovei stâ à dispoxiçion de un baccan. Stavòtta, dapeu, o Iblis, che tanti acciamman Shaitan, o gh’aiva commandou de montâ in çimma a-a tore ch’a va in çê, che tanti â ciammavan a Tore di Babòlli, apreuvo ch’a l’aiva de drento un muggio de nii de babòlli, mascimo a-i primmi cen.

“Ma montâghe sciù pe anâ à fâ cöse?” o gh’aiva domandou o Fakreddin a-o diao. Ninte, coscì, o gh’aiva repricou o lagheu, tanto pe anâ à piggiâ de l’äia, vanni à fâ unn’esploraçion di teu possedimenti e di teu sudditi. Perché beseugna savei che in sciâ tore, pe tutta a seu longhixe, ch’a l’arrivava de za ertiscima in çê, de de là de nuvie, gh’ea de tribù bedoiñe, che se gh’ea stançiæ, e no ne vegnivan zu tòsto mai, ma viveivan lì, e de belle vòtte se favan fiña guæra tra de lô; e i operäi ascì, che travaggiavan pròpio in çimma, pe fâ cresce a Tore da maniman de ciù, omai no chinavan mai à tæra, ma s’aivan portou apreuvo e seu famigge e anavan avanti à construe e ghe vegnivan vegi inte quello travaggio, unna generaçion apreuvo à l’atra. E l’emiro o l’aiva fæto e valixe, e in compagnia de dötrei dignitäi, di messaggê, di erfê co-e insegne e bandee, di trombettê che davan l’annonçio do seu arrivo, o s’ea misso à montâ verso a çimma. Avuo camminou de bon passo pe chinze giorni, ancon no se veddeiva a fin, ma de spòrzise da-e luxee da tore, se veddeiva un mâ de nuvie là sotta, in basso. O diao in sciâ spalla, delongo in forma de lagheu, o l’à dito: “O cammin ch’o ne pòrta in çê o l’é longo; giorno pe giorno anemmo verso o nòstro destin, ma a quantitæ de momenti che compoñe a nòstra vitta o no l’à de fin e a peu ëse definia solo che in senso negativo: a no l’à de paxe, a no l’à de sciato, a no l’à de forma, a no l’à de cô, ma tutto o ghe vëgne da-o de feua. Ciaschidun momento o l’é sensa fin, ma tutti insemme, in bon ponto, finiscian, e solo pe comensâ torna. Pægio a-o tempo o l’é o spaçio: o no finisce mai, ma a-a cheita s’attrovemmo ch’o l’é finio pe delongo, ma pe recomensâ da un ponto che se segge. À son d’anâ, l’é comme se foïscimo za arrivæ in çimma, ma into mæximo tempo l’é comme se foïscimo ancon in fondo. E o fondo o l’é pægio che a çimma.” E, tanto ch’o diva de coscì, da-i zinæ do mondo l’é comensou vegnindo sciù i exerçiti nemixi de Gògga e Magògga. Coscì, maniman pe-a primma vòtta inta seu vitta, o Fakreddin o l’à piggiou unna deçixon da pe lê e o s’é cacciou de sotta; pe l’äia co-i vestî a-o vento o l’é xeuou, e alò ch’o tocchesse tæra i exerçiti nemixi aivan scassou da-o mondo a seu capitale, cacciou zu a Tore, fæto tanta tonniña di seu ministri, e a seu anima a l’ea à l’inferno, dond’a l’ea sempre stæta, za alò de nasce, tanto che a-o pòsto da seu çittæ, in sce un ponto che se segge da sfera do tempo, gh’ea za i giardin de scioe, tra e fontañe schillente d’ægua netta, donde i figgeu s’anavan à demoâ.